CELEX: 22007D0424(01)
Language: fi
Date: 2007-01-19 00:00:00
Title: EU–Libanon-assosiaationeuvoston suositus N:o 1/2007, tehty 19 päivänä tammikuuta 2007 , EU–Libanon-toimintasuunnitelman täytäntöönpanosta

24.4.2007   
            
            
               FI
            
            
               Euroopan unionin virallinen lehti
            
            
               C 89/1
            
         
      EU–LIBANON-ASSOSIAATIONEUVOSTON SUOSITUS N:o 1/2007,
   tehty 19 päivänä tammikuuta 2007,
   EU–Libanon-toimintasuunnitelman täytäntöönpanosta
   (2007/C 89/01)
   EU:N JA LIBANONIN ASSOSIAATIONEUVOSTO, JOKA
   ottaa huomioon Euroopan yhteisön ja sen jäsenvaltioiden sekä Libanonin tasavallan assosiaatiosta tehdyn Euro–Välimeri-sopimuksen, jäljempänä ’Euro–Välimeri-sopimus’, ja erityisesti sen 76 artiklan,
   sekä katsoo seuraavaa:
   
               (1)
            
            
               Euro–Välimeri-sopimuksen 76 artiklassa annetaan assosiaationeuvostolle valtuudet antaa aiheellisia suosituksia sopimuksen tavoitteiden saavuttamiseksi.
            
         
               (2)
            
            
               Euro–Välimeri-sopimuksen 86 artiklan mukaan osapuolet toteuttavat kaikki yleiset ja erityiset toimenpiteet, jotka ovat tarpeen niiden tästä sopimuksesta johtuvien velvoitteiden täyttämiseksi ja huolehtivat siitä, että sopimuksessa vahvistetut tavoitteet saavutetaan.
            
         
               (3)
            
            
               Euro–Välimeri-sopimuksen osapuolet ovat päässeet yksimielisyyteen EU-Libanon-toimintasuunnitelman tekstistä.
            
         
               (4)
            
            
               EU-Libanon-toimintasuunnitelmalla tuetaan Euro–Välimeri-sopimuksen täytäntöönpanoa siten, että osapuolet määrittelevät ja sopivat siinä sopimuksen täytäntöönpanoa ohjaavat käytännön toimenpiteet.
            
         
               (5)
            
            
               Toimintasuunnitelmalla on kaksi tarkoitusta: yhtäältä siinä määritetään käytännön vaiheet, joiden kautta osapuolet voivat täyttää Euro–Välimeri-sopimuksesta johtuvat velvoitteensa, ja toisaalta sen avulla luodaan laajempi kehys EU:n ja Libanonin suhteiden lujittamiselle niin, että edetään huomattavaan taloudelliseen yhdentymiseen ja syvempään poliittiseen yhteistyöhön Euro–Välimeri-sopimuksen yleisten tavoitteiden mukaisesti,
            
         ON ANTANUT TÄMÄN SUOSITUKSEN:
   Ainoa artikla
   Assosiaationeuvosto suosittaa, että osapuolet panevat täytäntöön EU-Libanon-toimintasuunnitelman (1) siinä laajuudessa kuin täytäntöönpanolla edistetään Euro–Välimeri-sopimuksen tavoitteiden saavuttamista.
   
      Tehty Brysselissä 19 päivänä tammikuuta 2007.
      
         
            Assosiaationeuvoston puolesta
         
         
            Puheenjohtaja
         
         F.-W. STEINMEIER
         
      
   
   
      (1)  http//register.consilium.europa.eu